Hvornår bringes erstatningen for svie og smerte til ophør, når jeg er pensionist, studerende eller arbejdsløs?
Erstatningen for svie og smerte ophører, hvis den skadelidte ikke længere opfylder lovens betingelser om sygdom og lægelig behandling. For den skadelidte, som er studerende, pensionist eller arbejdsløs, gælder der de samme kriterier for erstatningens ophør, som hvis den skadelidte havde været i arbejde. Erstatningen ophører således, når skadelidte er rask nok til at genoptage sine normale funktioner, fx starte med at studere igen, genoptage huslige pligter elle de aktiviteter, som skadelidte normalt udførte inden skadens indtræden. Herudover ophører erstatningen for svie og smerte, hvis den skadelidte bliver tilkendt godtgørelse for varigt mén.